COMPOSICIÓN E ATRIBUCIÓNS DA XUNTA DE GOBERNO LOCAL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 21/07/2015)

RESULTANDO que o pasado día 13 de xuño de 2015 tivo lugar a constitución do Concello do Grove, como consecuencia das eleccións locais celebradas o día 24 de maio de 2015, habendo sido proclamado alcalde quen suscribe. VISTOS os artigos 20 e 23 da Lei 7/85, de 2 de abril e 35, 41.3, 44, 52, 114 e 115 e concordantes do Regulamento de organización, funcionamento e réxime xurídico das entidades locais, aprobado por Real decreto 2568/86, de 28 de noviembre. Esta Alcaldía en exercicio das súas atribucións, PRIMEIRO. Nomear membros da Xunta de Goberno Local do Concello do Grove aos seguintes Concelleiros: 1- RUBEN SANTIAGO BATIN AIASTUI 2- OLGA INES FLEETWOOD RIMBLAS 3- JAVIER EZEQUIEL GIA BOULAHTOUF 4- NOEL ANTONIO MARTA CECILIA BAUZA SARRAIS 5- CYNTHIA MARIA DE CRISTOBAL AMBRASATH A Xunta de Goberno Local estará integrada polo alcalde, que exercerá a Presidencia, e os concelleiros antes mencionados. O Réxime das sesións da Xunta de Goberno será o seguinte: A Xunta celebrará sesión ordinaria cada 7 días, preferentemente, o LUNS ás 10:00 horas da maña. Non obstante, se as circunstancias o aconsellaran, a xuízo do alcalde, poderá éste convocar a sesión con carácter de ordinaria un día distinto da semana e á hora que estime adecuada, respectando sempre a periodicidade mínima antes establecida e as normas legais sobre forma e prazos das convocatorias. Ademáis a Xunta celebrará sesións extraordinarias e reunións deliberantes cando con tal carácter sexan convocadas polo seu presidente. SEGUNDO. Delegar na Xunta de Goberno Local, como órgano colexiado ademáis de: a) A asistencia permanente á Alcaldía no exerci¬cio das súas competencias. b) Ás que viñera delegar nesta o Pleno Corporativo. O exercicio das seguintes atribucións da Alcaldía: 1. Aprobar a oferta de emprego público de acordo co orzamento e o cadro de persoal aprobado polo Pleno, aprobar as bases das probas do persoal e para os concursos de provisión de postos de traballo e distribuír as retribucións complementarias que non sexan fixas e periódicas.2. Acordar o nomeamento e sancións de todo o persoal.3. As contratacións e concesións de toda clase cando o seu importe non supere o 10 por 100 dos recursos ordinarios do Orzamento, nin en calquera caso os 6.000.000 € incluídas as de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada referida aos recursos ordinarios do primeiro exercicio, nin a contía sinalada, así como a aprobación do gasto correspondente.4. A aprobación dos proxectos de obras e de servizos cando sexa competente para a súa contratación ou concesión e estean previstos no Orzamento.5. A adxudicación de concesións sobre os bens da corporación e adquisición de bens e dereitos cando o seu valor non supere o 10 por 100 dos recursos ordinarios do Orzamento, nin os 3.000.000 €, así como a aprobación do gasto correspondente, así como o alleamento do patrimonio que non supere ao porcentaxe nin a contía indicadas.6. O outorgamento das licenzas urbanísticas, salvo que as leis sectoriais o atribúan expresamente ao Pleno ou á Xunta de Goberno Local.7. As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como, a dos instrumentos de xestión urbanística e dos proxectos de urbanización. TERCEIRO. De conformidade co disposto nos artigos 20, 21.2, 23.3 da Lei 7/85 de 2 de abril, nomear tenentes de alcalde do Concello do Grove aos concelleiros da Xunta de Goberno que a continuación se relacionan, con expresión da orde de nomeamento: Primeira tenente de alcalde: EMMA TORRES ROMAY Corresponde á Tenente de Alcalde sustituir ao alcalde nos casos de vacante, ausencia, enfermidade ou abstención legal ou regulamentaria. CUARTO. Publicar no BOP os nomeamentos e delegacións efectuadas, de conformidade co previsto no artigo 44 do ROF. QUINTO. Notificar os nomeamentos aos interesados, dar cuenta desta Resolución ao Pleno do Concello na primeira sesión que celebre e trasladala a tódolos departamentos municipais O Grove, 15 de xuño de 2015.—O Alcalde-presidente, José Antonio Cacabelos Rico.—Ante mín, o Secretario, Francisco Javier Novoa Juiz.